Swartrenoster-bevolking neem toe | Maroela Media
Die Wêreldbewaringsunie (IUCN) het gesê die getal kritiek bedreigde wilde swartrenosters het die afgelope ses jaar met ongeveer 800 toegeneem.
Die swartrenosterbevolking in Afrika het jaarliks met ongeveer 2,5% toegeneem van 'n geraamde 4 845 renosters tot 5 630 renosters in die natuur. Navorsing dui op 'n verdere toename oor die volgende vyf jaar.
Dr. Grethel Aguilar, waarnemende direkteur-generaal van die IUCN, het gesê alhoewel Afrika se renosters hoegenaamd nog nie teen uitwissing beveilig is nie, is die voortgesette stadige toename in die getalle 'n getuienis van die enorme pogings wat in lande gemaak word waar die spesie voorkom en 'n kragtige teken aan die wêreldwye gemeenskap dat bewaring 'n impak maak.
"Terselfdertyd is dit ook duidelik dat daar geen ruimte is om agteroor te sit nie, omdat stropery en onwettige handel steeds 'n bedreiging inhou."
HelpingRhinos.org sê renosters is 'n kritiek bedreigde spesie met minder as 30 000 renosters in die natuur. Teen die aanvang van die 20ste eeu was daar meer as 500 000. Menslike aktiwiteit het tot die dramatiese afname in renostergetalle gelei. Aanvanklik het getalle gedaal weens renosterjag, maar vandag is die grootste bedreiging stropers en 'n verlies aan habitat.
Pragtig man, Rhino at work! 10/10 vir natuurbewaring.
Awesome vir die persone betrokke by die vermeerdering van die swartrenoster julle het n asemrowende dier gehelp van uitsterf sodat ons nageslag die wonderful swartrenoster in lewens lywe kan sien ,dankie vir julle bydrae en hulp om ons natuur te bewaar
Wettig nou net die gereguleerde verkoop van renoster-horing. Sou dit gebeur gaan boere dan hulle renosters se horings stroop en die mark so oor-voorsien van horing dat die waarde gaan val. Grootste rede vir die renoster-stropers is die hoë waarde van renoster-horing. Vinnigste manier om enige dier na bedreiging te lei is om 'n staaf goud op sy neus vas te maak. As die horings nie meer so hoë waarde het nie gaan boere weer renosters wil aanhou op hulle plase en sal die populasie sommer gou weer herstel.